Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A rovatot nem kell kitölteni, ha a Kereskedelmi Vámtarifa kihirdetéséről szóló 64/1995. (XI. 24.) IKM—PM együttes rendelet
Paragraph Index: 1388

5. rovatba „1” szám kerül. 4. Rakományjegyzék Az EV-hoz csatolt Rakományjegyzék, Konszignáció, Betétlap darabszámát kell ebben a rovatban feltüntetni. 5. Tételszám Az EV-on és pótlapokon felhasznált összes tételsor számát kell beírni. Ha az EV-hoz pótlapot nem csatolnak, az 5. rovatba „1” kerül. 6. Összes csomagszám A vámkezelni kért küldemény csomagjainak összes darabszámát kell feltüntetni. Például, ha a küldemény 4 láda, 3 zsák és 5 hordó árut tartalmaz, akkor „12”-t kell beírni. Ömlesztett vagy csomagolatlan árunál, továbbá kiegészítő vagy összevont árunyilatkozaton — tűzifa, szén, vasérc, gabona stb. — nem kell kitölteni. 7. Hivatkozási szám Ebbe a rovatba a címzettnek/importőrnek célszerű a szerződésszámot vagy bármilyen saját nyilvántartási betű és/vagy számkombinációt beírni, amelyből az első tizenegy karakter kerül feldolgozásra. Kitöltése nem kötelező. 2001/157. szám 8. Címzett Ebbe a rovatba a vámáru felett rendelkezésre jogosultnak (a vámáru tulajdonosának, tulajdonosi jogállásban nem lévő címzettjének, zálogjoggal rendelkező fuvarozónak és/vagy szállítmányozójának) azonosítható nevét és címét, az „Nr.” jelzés után az adóigazgatási számát kell beírni. Adóigazgatási szám hiányában a személyi azonosítót (személyi igazolvány szám), ha az sem áll rendelkezésre, akkor az útlevélszámot és mellé a „VÁM” szót kell bejegyezni. A ROVATBAN FELTÜNTETETT SZEMÉLY MINDEN ESETBEN VÁMFIZETÉSRE KÖTELEZETTNEK TEKIN- TENDŐ. 9. A fizetés bonyolításáért felelős Egyszerűsített eljárás vagy D, továbbá a belföldi forgalom számára történő helyi vámkezelés engedélyt is tartalmazó E típusú vámraktár üzemeltetése esetén a fővámhivatal által kiadott tevékenységi engedély számát kell feltüntetni. 10. Utolsó küldő ország A rovat nem kerül kitöltésre. 11. Szerződő/(gyártó ország Az első alrovatban annak az országnak a kódját kell feltüntetni, amelynek területén a külföldi szerződő fél székhelye van. „HU” kód csak abban az esetben írható e rovatba, ha a szerződő fél székhelye magyarországi vámszabad terület, tranzitterület vagy ideiglenes raktározási céllal közvámraktár. Közvámraktárból külföldi szerződő fél vámárujának kitárolása esetén a szerződő fél országkódját kell beírni. Az EV 49. számú rovatát értelemszerűen ki kell tölteni. A második alrovatot nem kell kitölteni. 12. Értékadatok A rovat nem kerül kitöltésre 13. Közös agrárpolitika (KAP) A rovat erre vonatkozó intézkedésig nem kerül kitöltésre. 14. Vámkezelést kérő/képviselő Ha a vámkezelést kérő a 8. rovatban feltüntetetett személlyel azonos — a „CÍMZETT” szót kell beírni. D, továbbá a belföldi forgalom számára történő helyi vámkezelés engedélyt is tartalmazó E típusú vámraktár üzemeltetőjének adatait kell feltüntetni, továbbá amennyiben a vámkezelést megbízott vagy képviselő közreműködésével kérik, a képviselő adatait kell beírni a 8. rovatra vonatkozó útmutatás szerint. E rovatban vámügynök esetében fel kell tüntetni a vámügynöki igazolvány számát is. 15. Indító/kiléptető ország Annak az országnak a nevét kell beírni, ahonnan a vámáru behozatalra került. Magyarország csak abban az esetben szerepelhet, ha a vámáru ipari vámszabad területről — közvetlenül vagy közvámraktáron keresztül — került belföldi rendeltetéssel kitárolásra. 15/a)—b) Indító/kiléptető ország kódja A 15. rovatban szereplő ország kódját kell feltüntetni az a) almezőben. A b) almezőt nem kell kitölteni. 16. Származási ország A vonatkozó jogszabályi rendelkezések szerint meghatározott származási országot kell (betűvel) beírni. Ha az EV-on különböző országokból származó vámáruk vámkezelését kérik, akkor a rovatba „TSZ” (Tételsor szerint) jelzés kerül, a tételsorokban feltüntetett vámáruk származását a 34. rovatban kell jelezni. BEHOZATAL Száma Megnevezése Kitöltési útmutatója Mezőnév 2001/157. szám Magyarországot kell feltüntetni származási országként az alábbi esetekben: — importárut nem tartalmazó belföldi tértiáru, — magyar származású vámáru, — nem végleges kivitelből = változatlan, illetve = feldolgozott állapotban visszahozott, de változatlanul magyar származású áru vámkezelése esetén. Amennyiben a számlán vagy egyéb az árut kísérő okmányon (a továbbiakban: számla) Európai Közösségbeli (a továbbiakban: EK) származás megjelölése szerepel, az EK azon tagállamának megnevezését kell feltüntetni, ahonnan az árut vásárolták, ennek ismerete hiányában, amellyel a szerződést megkötötték. Ha az árut a páneurópai kumulációs rendszer keretében nem közvetlenül EK tagállamból hozzák be és a számlán „EK” származás megjelölés szerepel, akkor is az EK valamely — a rendelkezésre álló adatokból, okmányokból megállapítható — tagállamának megnevezését kell feltüntetni. E rovatban csak valamely konkrét ország megnevezése szerepelhet. 17. Rendeltetési ország A rovat nem kerül kitöltésre. 17/ab) Rendeltetési ország kód A rovat nem kerül kitöltésre. 18. Szállítóeszköz rendszáma

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes